als_Latn dik_Latn sag_Latn
Sot në ambientin e SHFMU“ Hyzriu e Samiu” në Letanc të Podujevës me një program kulturo- artistik u kremtua Dita e shkollës, ku merrnin pjesë kryetari i Komunës së Podujevës z. Agim Veliu, drejtori i DA Nexhmi Rudari, përfaqësues të familjeve të dëshmorëve Talla dhe Plakolli, nxënësit e kësaj shkolle, mësimdhënësit, prindërit, si dhe mysafirë të shumtë.
Pas intonimit të Himnit nga nxënësit e kësaj vatre, fjalën e mori drejtori i kësaj shkolle, z. Hasan Lepaja, i cili dha një historik të shkurtër të kësaj vatre diturie. Ai premtoi se “Ne si drejtori e shkollës u sigurojmë që objektivi ynë kryesorë në të ardhmen do të jetë ngritja e cilësisë së punës dhe suksesi i nxënësve, si dhe gjithë përfshirja në mësim me qëllim që nxënësit tanë të krijojnë një bazë solide për arsimim të mëtejshëm , me qëllim që puna jonë të jetë më e suksesshme, andaj shfrytëzoj rastin t’i thërras edhe prindërit që të japin kontributin e tyre me qëllim që nga këta fëmijë të krijojmë personalitete që në të ardhmen të përfitojmë të gjithë.
Si nxënësit, mësimdhënësit ashtu edhe prindërit jemi krenar që shkolla jonë e mbanë emrin e dy dëshmorëve të kombit Hyzri Talla e Sami Plakolli.
Sukseset e reja, ndërtimet e reja medoemos iu atribuohen dëshmorëve të kombit, këtyre njerëzve të veçantë që sakrifikuan çdo gjë për çlirimin e Kosovës. Të veçantë ishin edhe Hyzriu e Samiu. tha ndër të tjera Z. Lepaja.
Më pas fjalën e mori kryetari i Komunës z. Agim Veliu ku tha:
"Z. Drejtor,
Të nderuar përfaqësues të familjeve të dëshmorëve Talla dhe Plakolli,
Të dashur nxënës,
Prindër dhe mësimdhënës të nderuar,
Sot jemi mbledhur për të festuar 32 vjetorin e funksionimit të shkollës tuaj dhe 6 vjetorin e pavarësimit të saj nga shkolla fillore “Shaban Shala”. Rastet si ky janë të mira për të përkujtuar dëshmorët e kombit Hyzri Talla dhe Sami Plakolli, emrin e të cilëve e mban me krenari shkolla e juaj por edhe për të rikujtuar sfidat e sakrificat me të cilat është përballur populli ynë në rrugëtimin e tij për dije, arsim, liri, demokraci e pavarësi. Sot shkolla juaj mund të krenohet me të arriturat, sukseset por edhe me angazhimin e palodhshëm të mësimdhënësve, prindërve, komunitetit dhe qeverisë komunale.
Ky lokalitet është i njohur si për kontributin në arsim, me një plejadë të tërë mësuesish veteranë që kanë dhënë kontributin e tyre jo vetëm në këtë fshat, por edhe me atdhetarizëm të pashoq si mësuesi dhe patrioti Shaban Shala, heroi Fadil Talla e shumë të tjerë.
Letnaci sot po merr çdo ditë e më tepër pamjen e një vendbanimi urban, me shkollë të re, rrugë të asfaltuara, kanalizime dhe ujësjellës.
Mësimdhënës të respektuar,
Që shkolla të jetë e suksesshme në misionin e saj të shenjtë ajo duhet të reformohet gjithnjë, në mënyrë që t’u adaptohet nevojave dhe kërkesave të shumta që vijnë si nga nxënësit po ashtu edhe nga faktorët e jashtëm siç janë prindërit, komuniteti dhe tregu i punës.
Sot shkolla jonë po ndryshon nga një vend ku merreshin informata në një vend ku fitohen njohuri dhe dije por edhe aftësi e shkathtësi që mund të zbatohen në jetën praktike. Partneriteti i shkollës më familjen dhe komunitetin mbetet çelësi i suksesit. Zëri i prindërve dhe komunitetit duhet të dëgjohet në shkollë. Ne kemi një traditë të mirë në bashkëpunimin e shkollës me komunitetin dhe pa një bashkëpunim të tillë shkolla shqipe do ta kishte të vështirë të mbijetonte në vitet e 90.
Të nderuar pjesëmarrës,
Qeveria komunale është zotuar dhe është e përkushtuar që të krijoj kushte më të mira për punë dhe aktivitete mësimore e jashtë mësimore. Në kontekst të thënies së vjetër latine “Mendja e shëndoshë në trup të shëndoshë” ne sot po e përurojmë edhe sallën e sporteve që do të shërbej jo vetëm për nxënësit e kësaj shkolle por edhe për aktivitete të llojllojshme që mund të zhvillohen në kuadër të shkollës e pse jo edhe të komunitetit.
Qeveria komunale gjatë këtij viti së bashku me donatorët e ndryshëm dhe Qeverinë e Republikës së Kosovës ka investuar qindra mijëra euro në ndërtimin dhe rindërtimin e objekteve shkollore siç janë: objekti ri i shkollës fillore në Llaushë, objekti i ri shollës fillore në lokacionin e Ekonomisë Pyjore “Javori”, objektin e ri të shkollës së mesme afër shollës teknike, renovimin komplet të shkollës fillore në Llapashticë të Epërme, ndërtimin e aneksit të shkollës “Shaban Shala” në Podujevë, fillimin e ndërtimit të objektit të ri të çerdhes në Podujevë si dhe renovimet e pjesshme që janë bërë në të gjitha objektet shkollore në Komunë. Qeveria komunale me buxhetin e saj modest ka bërë punë që mund të shihen edhe nga ata që nuk duan t’i shohin si në rrugë të reja të asfaltuara, ura, trotuare, kanalizime, shtëpi për skamnorë etj. Qeveria komunale i ka kushtuar rëndësi të veçantë mjedisit jetësor duke rregulluar parqe, duke larguar ujërat e zeza nga lumi por e dhe duke rregulluar shtratin e lumit Llap
Të dashur nxënës,
Para jush gjenden shumë sfida dhe sakrifica. Ne jemi këtu që t’ ju ndihmojmë që këto sfida t’i tejkaloni sa më lehtë.
Ne nuk do të kursehemi që juve t’ ju krijojmë kushte edhe më të mira për mësim dhe lojë sepse shkolla nuk është thjeshtë vetëm vend ku ju vini dhe ngarkoheni me detyra, por ajo është edhe vend ku ju bashkëveproni me njëritjetrin dhe kaloni një pjesë të mirë të kohës duke luajtur dhe duke u kënaqur.
Në fund më lejoni që edhe një herë t’ju përgëzoj për punën që po bëni dhe t’u urojë Ditën e Shkollës. Sukseset tuaja në mësimnxënie janë edhe sukseset e prindërve dhe shkollës tuaj, por edhe tonat si institucione përgjegjëse për udhëheqje dhe menaxhim".
Ju faleminderit!
Në fund kryetari Veliu i premtoi drejtorit të shkollës se për vitin 2011 nga buxheti i komunës do të ndajë mjete për përfundimin e bustit të dy dëshmorëve që mban emrin e tyre edhe kjo shkollë. Ai tha se vitin e ardhshëm këtë ditë do ta festojmë dhe këtë dy buste do të jenë të vendosura pranë kësaj shkolle.
Drejtori i Drejtorisë së Arsimit Nexhmi Rudari me dëshirën për suksese, uroj nga zemra, me fat Ditën e shkollës e gëzuarshi gjithë jetën”!
Në fund të kësaj ceremonie kryetari Veliu drejtori i DA-së Nxehmi Rudari, drejtori i kësaj shkolle dhe fëmijët e të dy dëshmorëve e prenë shiritin e përurimit të sallës së sportit, për nevojat e shkollës.
als_Latn als_Latn als_Latn als_Latn als_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn